Diari Oficial de la Generalitat Valenciana


Sumari del DOGV 4981, del 08-04-2005 (2005/3090)

Juí de divorci contenciós número 494/2004. Cèdula de notificació.
-----------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3090


Organisme emissor
:   Jutjat de Primera Instància Número 8 de València

Tipus de document
:   Anunci

Juí de divorci contenciós número 494/2004. Cèdula de notificació. [2005/F3090]
  
Procediment: divorci contenciós 494/2004.
  
Juí: divorci contenciós 494/2004.
  
Part demandant: Cecylia Halina Jabloñska.
  
Part demandada: Bogdan Piotr Pilaszek.
  
Sobre: divorcis no consensuats.
  
En el juí esmentat s'ha dictat la sentència que té la part dispositiva del tenor literal següent:
  
«Decisió
  
Estime la demanda plantejada per Cecilia Halina Jabloñska, representada pel procurador Jorge Doménech Plo, assistida per la lletrada Gabriela Hernandis, contra Bogdan Piotr Pilaszek, declarat en rebel·lia, i declare dissolt, per causa de divorci, el matrimoni contret pels cònjuges esmentats, amb tots els efectes legals, com també acorde les mesures definitives següents:
  
1a. L'atribució de la guàrdia i custòdia de la filla menor del matrimoni, Carolina, a la seua mare, però exercint conjuntament ambdós progenitors la pàtria potestat sobre esta.
  
2a. Com a règim de visites per al demandat, este podrà estar en companyia de la seua filla menor d'edat en la forma que concerte amb la demandant, i en la conjuntura del desacord, la tindrà amb ell la meitat de les vacances escolars de la menor. El còmput vacacional es dividirà en dos períodes, i passarà la primera meitat amb un progenitor i la segona amb l'altre. El pare triarà els anys imparells i la mare els parells.
  
3a. Bogdan Piotr Pilaszek contribuirà com a prestació per aliments per a la filla del matrimoni, i abonarà a l'esposa, per mesos anticipats i dins dels cinc primers dies de cada mes, la quantitat mensual actualitzada des de setembre de 1999 per l'import fixat de dos-cents deu euros i trenta-cinc cèntims. La suma pecuniària serà anualment actualitzada segons la variació que experimente en relació amb l'Índex de Preus al Consum.
  
4a. Com a pensió compensatòria, Bogdan Piotr Pilaszek abonarà a la seua esposa, per mesos anticipats i dins dels cinc primers dies de cada mes, la quantitat mensual actualitzada des de setembre de 1999 per l'import fixat de cent cinquanta euros. La suma pecuniària serà anualment actualitzada en relació amb l'Índex de Preus al Consum.
  
Tot això sense fer una especial condemna en les costes d'este procediment.
  
I una vegada siga ferma esta resolució, remeteu-ne testimoni al Registre Civil on figure inscrit el matrimoni, per a l'anotació marginal.
  
Esta és la meua sentència, que de conformitat amb el que s'establix en els articles 265 i 266 de la Llei Orgànica del Poder Judicial s'anotarà en el llibre corresponent, se'n portarà testimoni a les actuacions originals i es notificarà a les parts, fent-los saber que contra esta sentència es podrà preparar en este jutjat un recurs d'apel·lació, dins dels cinc dies següents a la notificació. Cosa que pronuncie, mane i firme.»
  
Atés el desconeixement de l'actual domicili o residència de la part demandada, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, es procedix a la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència a Bogdan Piotr Pilaszek.